**Zmluva o poskytovaní konzultačných a poradenských služieb k predmetu zákazky**

**Automatické generovanie zmlúv s PZS**

uzavretá podľa § 269 ods. 2 zákona č. 513/1991 Zb. Obchodného zákonníka

**(ďalej ako „zmluva“)**

**Článok 1**

**Zmluvné strany**

**Objednávateľ:** **Všeobecná zdravotná poisťovňa, a.s.**

Sídlo: Panónska cesta 2, 851 04 Bratislava – mestská časť Petržalka

Zapísaný v Obchodnom registri Okresného súdu Bratislava I, oddiel: Sa, vložka č. 3602/B

Zastúpený: Ing. Richard Strapko, predseda predstavenstva

Ing. Ľubomír Kováčik, člen predstavenstva

IČO: 35 937 874

DIČ: 2022027040

IČ DPH: SK2022027040

Bankové spojenie: Štátna pokladnica

IBAN: SK47 8180 0000 0070 0018 2424

(ďalej len „objednávateľ“)

##### a

**Poskytovateľ:**

Sídlo:

Zapísaný v Obchodnom registri Okresného súdu Bratislava I, oddiel Sro, vložka č.

Zastúpený :

IČO:

DIČ:

IČ DPH:

Bankové spojenie:

IBAN:

SWIFT/BIC kód:

(ďalej len „poskytovateľ“)

(objednávateľ a poskytovateľ spolu ďalej ako „zmluvné strany“)

**Článok 2**

**Predmet zmluvy**

1. Predmetom tejto zmluvy je záväzok poskytovateľa vykonávať a zabezpečovať pre objednávateľa konzultačné a poradenské služby špecifikované v bode 2. tohto článku (ďalej len „služby“) a záväzok objednávateľa zaplatiť poskytovateľovi za riadne a včas poskytnuté služby cenu vo výške a za podmienok dohodnutých v tejto zmluve.
2. Poskytovateľ sa v súlade so zmluvou zaväzuje poskytovať objednávateľovi nasledujúce služby:
3. Návrh možností zabezpečenia automatického generovania zmlúv a dodatkov uzatváraných s poskytovateľmi zdravotnej starostlivosti (ďalej len „PZS“).
4. Návrh nevyhnutých opatrení potrebných pre realizáciu automatického generovania zmlúv a dodatkov uzatváraných s PZS.
5. Návrh plánu realizácie a implementácie navrhnutých možností a opatrení podľa písm. a, b) tohto bodu zmluvy.
6. Poskytovateľ je povinný služby špecifikované v bode 2. tohto článku poskytnúť objednávateľovi formou výstupu v listinnej aj elektronickej forme najneskôr v lehote do 30 dní odo dňa účinnosti tejto zmluvy.
7. Objednávateľ sa zaväzuje riadne a včas poskytnuté služby prevziať a zaplatiť poskytovateľovi cenu vo výške a spôsobom podľa článku 4 tejto zmluvy.
8. Poskytovateľ bude zabezpečovať poskytovanie služieb vo svojom mene a na svoje náklady a v prípade, ak bude predmet tejto zmluvy plniť prostredníctvom tretej osoby, zodpovedá objednávateľovi, akoby plnil sám.

**Článok 3**

**Podmienky plnenia**

1. Poskytovateľ sa zaväzuje služby poskytovať v súlade s touto zmluvou, v súlade s príslušnou legislatívou platnou v Slovenskej republike, s odbornou starostlivosťou a v súlade s osobitosťami objednávateľa ako zdravotnej poisťovne.
2. Na účely riadneho plnenia zmluvy sa objednávateľ zaväzuje poskytnúť poskytovateľovi potrebnú súčinnosť, ktorú od neho možno spravodlivo požadovať. Súčinnosť predstavuje najmä včasné poskytnutie informácií a podkladov k procesom, aplikáciám a technickým súvislostiam, nevyhnutných na riadne plnenie predmetu zmluvy poskytovateľom.
3. Objednávateľ a poskytovateľ sú povinní do 5 pracovných dní odo dňa účinnosti tejto zmluvy navzájom si oznámiť kontaktné údaje svojich oprávnených osôb a určených zamestnancov v rozsahu mena a priezviska, telefónneho čísla a e-mailovej adresy. Zmluvné strany môžu kedykoľvek zmeniť svoje oprávnené osoby a určených zamestnancov; táto zmena je voči druhej zmluvnej strane účinná okamihom doručenia písomného oznámenia o tejto zmene (písomné doručenie sa môže realizovať aj prostredníctvom emailu).
4. Až do oznámenia oprávnených osôb a určených zamestnancov sa na účely vzájomnej komunikácie určujú nasledujúce osoby:
5. Za objednávateľa:
6. Za poskytovateľa:
7. Zmluvné strany sa dohodli, že služby budú prebrané oprávnenou osobou objednávateľa formou preberacieho protokolu. Oprávnená osoba služby neprevezme, ak nezodpovedajú špecifikácii uvedenej v článku 2 bod 2. tejto zmluvy, alebo ak má objednávateľ k predloženým výstupom výhrady alebo pripomienky.

**Článok 4**

**Cena a platobné podmienky**

1. Cena za poskytnutie služieb definovaných v čl. 2. bod 2. tejto zmluvy je dohodnutá v súlade s § 3 ods. 1 zákona NR SR č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov a je .... eur bez DPH, 20% DPH: ..... eur, cena vrátane 20% DPH ............ eur (slovom: ...................... eur) v štruktúre podľa prílohy č. 1 tejto zmluvy. Celkovou cenou sa rozumie sumár všetkých peňažných plnení, ktoré budú uhradené objednávateľom poskytovateľovi na základe jednotlivých faktúr.
2. K cenám bude účtovaná DPH v súlade s právnymi predpismi platnými v čase poskytnutia zdaniteľného plnenia. Na zmenu sadzby výšky DPH sa nevyžaduje úprava formou dodatku k tejto zmluve. Ak sa poskytovateľ, ktorý v čase uzatvorenia tejto zmluvy nie je platiteľom DPH, stane platiteľom DPH počas plnenia predmetu zmluvy, celková odmena uvedená v bode 1 tohto článku sa bude považovať za odmenu vrátane DPH, a to od vzniku povinnosti poskytovateľa odvádzať DPH.
3. Pre vylúčenie všetkých pochybností platí, že v cene podľa tohto článku sú zahrnuté všetky a akékoľvek náklady poskytovateľa, ktoré mu vzniknú pri plnení predmetu tejto zmluvy.
4. Poskytovateľ je oprávnený vystaviť faktúru za služby v dohodnutej cene podľa bodu 1. tohto článku najskôr po podpise príslušného preberacieho protokolu oprávnenými osobami oboch zmluvných strán, najneskôr však do piateho pracovného dňa nasledujúceho kalendárneho mesiaca a bezodkladne ju doručiť objednávateľovi. Povinnou prílohou faktúry je preberací protokol podpísaný oprávnenými osobami oboch zmluvných strán. Faktúru je možné doručiť aj elektronicky na e-mailovú adresu oprávnenej osoby objednávateľa oznámenú v zmysle čl. 3 tejto zmluvy.
5. Faktúra musí obsahovať všetky náležitosti faktúry podľa zákona č. 222/2004 Z. z. o dani z pridanej hodnoty v znení neskorších predpisov (ďalej ako „zákon o DPH“) a účtovného dokladu podľa zákona č. 431/2002 Z. z. o účtovníctve v znení neskorších predpisov, ako aj špecifikáciu fakturovaných služieb. Za správne vyhotovenie faktúry zodpovedá v plnom rozsahu poskytovateľ.
6. Splatnosť faktúry je 30 dní odo dňa ich preukázateľného doručenia objednávateľovi. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu poskytovateľa.
7. Faktúru vystavenú v rozpore s touto zmluvou alebo nespĺňajúcu podmienky tejto zmluvy je objednávateľ oprávnený vrátiť poskytovateľovi na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry objednávateľovi.
8. Objednávateľ neposkytuje poskytovateľovi preddavky na cenu služieb podľa tejto zmluvy.

**Článok 5**

**Spracúvanie osobných údajov - poverenie za sprostredkovateľa**

1. V zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“) a zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o ochrane osobných údajov“), (Nariadenie a zákon na ochranu osobných údajov spolu ďalej len ako „právne predpisy o ochrane osobných údajov“) je objednávateľ prevádzkovateľom spracúvania osobných údajov a poskytovateľ je povereným sprostredkovateľom spracúvania osobných údajov.
2. Všetky dokumenty, ktoré budú počas realizácie poskytnuté poskytovateľovi ako vzorové zmluvy pre konkrétnych PZS, sú dôverné.
3. Sprostredkovateľ je oprávnený začať spracúvať osobné údaje najskôr v deň nadobudnutia účinnosti tejto zmluvy a iba po dobu účinnosti tejto zmluvy.
4. Sprostredkovateľ bude pracovať s exportovanými údajmi - uzatvorenými zmluvami s PZS, ktoré sú povinne zverejnené na webovom sídle objednávateľa. Sprostredkovateľ vykonáva spracúvanie osobných údajov v informačnom systéme poskytovateľa .................... V prípade, že sprostredkovateľ bude exportované údaje spracúvať v systéme cloud computingu, tento je zabezpečený v súlade s Nariadením a s výnosom č. 55/2014 vyhláškou č. 78/2020 Z. z. o štandardoch pre informačné systémy verejnej správy v znení neskorších predpisov.
5. Predmetom spracúvania sú osobné údaje sprístupnené sprostredkovateľovi prevádzkovateľom, a to údaje PZS v  rozsahu meno, priezvisko, titul, adresa, nakoľko spracúvanie je nevyhnutné na plnenie zmluvy, ktorej zmluvnou stranou je dotknutá osoba a súčasne spracúvanie je nevyhnutné na účel splnenia zákonnej povinnosti prevádzkovateľa.
6. Sprostredkovateľ nesmie spracúvať osobné údaje v žiadnom inom informačnom systéme, iba v tom, ktorý je určený v bode 4. tohto článku zmluvy a nesmie vyhotovovať ani žiadne kópie osobných údajov v elektronickej ani v listinnej forme.
7. Zoznam povolených operácií s osobnými údajmi pre sprostredkovateľa je získavanie, zaznamenávanie, usporadúvanie, štruktúrovanie, uchovávanie, zmena, vyhľadávanie, prehliadanie, využívanie, poskytovanie prenosom, šírením alebo iným spôsobom, preskupovanie alebo kombinovanie, obmedzenie a vymazanie.

**Článok 6**

**Ochrana osobných údajov**

1. Sprostredkovateľ sa zaväzuje, že nepoverí spracúvaním osobných údajov ďalšieho sprostredkovateľa.
2. Sprostredkovateľ pred prvým spracúvaním osobných údajov zabezpečí, že spracúvanie osobných údajov bude realizovať prostredníctvom poverených osôb v zmysle Nariadenia.
3. Sprostredkovateľ je povinný prijať bezpečnostné opatrenia (technické a organizačné) na ochranu osobných údajov minimálne v rozsahu vyhlášky Úradu na ochranu osobných údajov Slovenskej republiky č. 158/2018 Z. z. o postupe pri posudzovaní vplyvu na ochranu osobných údajov – rozsah (implementácia) každého opatrenia musí byť v zhode s ISO 27002:2013.
4. Sprostredkovateľ nie je oprávnený poskytnuté údaje prevádzkovateľom: i) využiť na iný účel ako je definovaný v článku 5 bod 5. tejto zmluvy, ii) využiť pre vlastnú potrebu alebo iii) ich poskytnúť inej osobe.
5. Sprostredkovateľ je povinný viesť záznamy o všetkých kategóriách spracúvateľských činností, ktoré vykonal v mene prevádzkovateľa a to v rozsahu čl. 30 ods. 2 Nariadenia.
6. Sprostredkovateľ je povinný poskytnúť prevádzkovateľovi súčinnosť pri vybavovaní žiadostí na výkon práv dotknutej osoby.
7. Sprostredkovateľ je povinný po ukončení poskytovania služieb týkajúcich sa spracúvania osobných údajov na základe rozhodnutia prevádzkovateľa osobné údaje vymazať alebo vrátiť prevádzkovateľovi a vymazať existujúce kópie, ktoré obsahujú osobné údaje, ak právo Únie alebo právo členského štátu nepožaduje uchovávanie týchto osobných údajov.
8. Sprostredkovateľ umožní zodpovednej osobe a osobám určeným zodpovednou osobou prevádzkovateľa riadny výkon auditu alebo kontroly u sprostredkovateľa podľa potreby. Audit alebo kontrola môže byť vykonaný kedykoľvek, aj bez predchádzajúcej informácie najmenej v rozsahu: nahliadania do dokumentov, nahliadanie do informačných systémov, audit procesov, pracovných postupov v sídle, prevádzkarni alebo na pobočke sprostredkovateľa. Kontaktné údaje zodpovednej osoby prevádzkovateľa sú zverejnené na webovej stránke prevádzkovateľa. Sprostredkovateľ je povinný poskytnúť prevádzkovateľovi všetky informácie potrebné na preukázanie splnenia povinností ochrany osobných údajov podľa tohto článku zmluvy.
9. V prípade, že budú zistené nedostatky týkajúce sa ochrany osobných údajov, ďalšie spracúvanie osobných údajov vykonávané sprostredkovateľom, musí byť prerušené do preukázateľného odstránenia nedostatkov. O zistených nedostatkoch a aj o ich odstránení sa vypracuje osobitný písomný záznam, ktorý podpíše zodpovedná osoba prevádzkovateľa a osoby zodpovedné za predmet plnenia tejto zmluvy za sprostredkovateľa.
10. Sprostredkovateľ sa zaväzuje, že poverené osoby sprostredkovateľa podľa bodu 2. tohto článku sú oboznámené so spôsobom oznamovania podozrení z udalostí, ktoré majú alebo by mali v prípade svojho dokonania negatívny dopad na bezpečnosť aktív prevádzkovateľa (ďalej len „bezpečnostných incidentov“) v súvislosti s informačným systémom a spracúvanými osobnými údajmi najmä v prípadoch: narušenia bezpečnosti priestorov, nesprávneho fungovania informačného systému**,** prístupu neoprávnenej osoby k informačnému systému alebo k osobným údajom a pod. Sprostredkovateľ je povinný bezodkladne o bezpečnostnom incidente informovať zodpovednú osobu prevádzkovateľa a aj e-mailom na adrese: [incident@vszp.sk](mailto:incident@vszp.sk). Sprostredkovateľ je následne povinný bezodkladne na vlastné náklady vykonať všetky činnosti potrebné na minimalizovanie rizika hrozby spôsobenej bezpečnostným incidentom.
11. Nedodržanie ustanovení bodov 1 až 10 tohto článku zmluvy je považované za závažné porušenie zmluvy. V prípade závažného porušenia zmluvy má objednávateľ právo odstúpiť od zmluvy.
12. Sprostredkovateľ zodpovedá za škodu spôsobenú spracúvaním osobných údajov, ak neboli splnené povinnosti, ktoré sa právnymi predpismi o ochrane osobných údajov, alebo touto zmluvou ukladajú výslovne sprostredkovateľovi, alebo ak konal nad rámec alebo v rozpore s pokynmi prevádzkovateľa, ktoré boli v súlade s právnymi predpisov o ochrane osobných údajov. Sprostredkovateľ sa zbaví zodpovednosti ak preukáže, že vznik škody nezavinil.

**Článok 7**

**Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy v rozpore s Etickým kódexom Všeobecnej zdravotnej poisťovne, a. s.
3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od tejto zmluvy odstúpiť.
5. Zmluvné strany sa zaväzujú dodržiavať základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a. s. V prípade nedodržiavania stanovených morálnych a etických hodnôt je zmluvná strana oprávnená od tejto zmluvy odstúpiť.

**Článok 8**

**Osobitné ustanovenia**

1. Poskytovateľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.
2. Zmluvné strany sa dohodli, že písomnosti podľa tejto zmluvy sa doručujú osobne, poštou, kuriérskou službou alebo e-mailom. Písomnosti doručované poštou a kuriérskou službou sa doručujú na adresu sídla zmluvných strán, uvedenú v článku 1 zmluvy alebo oznámenú v súlade s týmto bodom alebo na adresu evidovanú v Obchodnom alebo inom registri. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na niektorú z e-mailových adries druhej zmluvnej strany, uvedených v tejto zmluve, resp. na e-mailovú adresu určenú v súlade s touto zmluvou.
3. Na doručovanie písomností týkajúcich sa vzniku, zmeny, zániku zmluvy, alebo akéhokoľvek porušenia zmluvy, sa nepoužije e-mail, ak táto zmluva vyslovene nestanovuje inak.
4. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku, vrátane vystavovania účtovných dokladov a ich príloh, pričom všetky oznámenia s právnym alebo zmluvným účinkom sa budú písať v slovenskom jazyku a posielať druhej zmluvnej strane na jej adresu uvedenú v článku 1 tejto zmluvy, na jej dodatočne písomne oznámenú adresu alebo na adresu evidovanú v Obchodnom alebo inom registri.
5. Poskytovateľ je oprávnený plniť predmet tejto zmluvy aj prostredníctvom subdodávateľov, ktorí musia spĺňať podmienky pre plnenie predmetu tejto zmluvy, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu tejto zmluvy prostredníctvom subdodávateľov zodpovedá poskytovateľ objednávateľovi tak, ako keby plnil predmet tejto zmluvy sám. Objednávateľ je oprávnený od tejto zmluvy odstúpiť, ak zistí, že poskytovateľ zabezpečuje plnenie predmetu tejto zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 2 tejto zmluvy.
6. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu tejto zmluvy, resp. sa zmení niektorý zo subdodávateľov počas plnenia tejto zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto zmluve. O každej zmene je poskytovateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto zmluvy. Ak poskytovateľ tento záväzok nedodrží, považuje sa to za závažné porušenie zmluvných podmienok a poskytovateľ je povinný zaplatiť objednávateľovi zmluvnú pokutu vo výške 20% z ceny predmetu zmluvy uvedenej v článku 4 bod 1. tejto zmluvy. Objednávateľ je oprávnený zmluvnú pokutu započítať voči splatnej pohľadávke poskytovateľa. Objednávateľ je oprávnený dohodnutú zmluvnú pokutu podľa tohto bodu vyúčtovať poskytovateľovi aj po ukončení tejto zmluvy, ak dodatočne zistí, že poskytovateľ porušil záväzok podľa tohto bodu.
7. Objednávateľ má právo požiadať poskytovateľa o zmenu subdodávateľa vybratého poskytovateľom, ak má na to závažné dôvody. Poskytovateľ je povinný žiadosti objednávateľa podľa predchádzajúcej vety bezodkladne vyhovieť a zmeniť subdodávateľa, pričom nový subdodávateľ musí byť objednávateľom odsúhlasený.
8. **Poskytovateľ sa zaväzuje pri plnení tejto zmluvy používať iba takých subdodávateľov, ktorí sú riadne zapísaní v registri partnerov verejného sektora, ak sa na nich takáto povinnosť vzťahuje**

**Článok 9**

**Sankcie**

1. V prípade, ak sa objednávateľ omešká zo zaplatením oprávnene vystavenej faktúry, poskytovateľ je oprávnený účtovať objednávateľovi úroky z omeškania podľa príslušných ustanovení Obchodného zákonníka.
2. V prípade, ak poskytovateľ poruší ktorúkoľvek povinnosť, uvedenú v článku 5 alebo 6 tejto zmluvy, objednávateľ je oprávnený uplatniť si u poskytovateľa zmluvnú pokutu vo výške 1000 eur za každé jednotlivé porušenie.
3. Ak poskytovateľ poruší inú svoju zmluvnú povinnosť, než je povinnosť uvedená v bode 2. tohto článku vznikne objednávateľovi právo uplatniť si u poskytovateľa zmluvnú pokutu vo výške 100 eur
4. za každú aj začatú hodinu omeškania so splnením takej povinnosti v prípade, ak je pre splnenie danej povinnosti termín určený s presnosťou na hodiny alebo lehota určená v hodinách,
5. za každý aj začatý deň omeškania so splnením takej povinnosti v prípade, ak je pre splnenie danej povinnosti termín určený s presnosťou na dni alebo lehota určená v dňoch,
6. za každé jednotlivé také porušenie, ak pre splnenie danej povinnosti nie je určený termín alebo lehota,

ak súčasne platí, že táto zmluva pre také porušenie neurčuje inú zmluvnú pokutu.

1. Zaplatením zmluvnej pokuty alebo úroku z omeškania nie je dotknutý nárok poškodenej zmluvnej strany na náhradu škody v celom rozsahu, ktorá jej preukázateľne vznikla v dôsledku nesplnenia povinností druhej zmluvnej strany.
2. Objednávateľ má právo na náhradu škody preukázateľne vzniknutej nesplnením vlastnej daňovej povinnosti poskytovateľa, platiteľa DPH, v zmysle § 78 zákona o DPH. Objednávateľ má zároveň právo uplatniť u poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH az podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.
3. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom, pohľadávky vzniknuté podľa bodu 2. a 3. tohto článku a pohľadávky vzniknuté z dôvodu dlžného poistného na zdravotné poistenie.

**Článok 10**

**Doba platnosti zmluvy**

1. Zmluva je uzatvorená na dobu určitú, a to do riadneho splnenia predmetu zmluvy, najneskôr však do 30.6.2022.
2. Zmluvný vzťah je možné ukončiť pred dobou, na ktorú bol dojednaný:
   1. písomnou dohodou zmluvných strán,
   2. písomnou výpoveďou zo strany objednávateľa,
   3. písomným odstúpením od zmluvy.
3. Objednávateľ je oprávnený vypovedať zmluvu kedykoľvek, a to aj bez uvedenia dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane.
4. Odstúpiť od tejto zmluvy je možné v prípadoch uvedených v § 344 a nasl. Obchodného zákonníka.
5. Objednávateľ je zároveň oprávnený od zmluvy odstúpiť v prípade:
6. porušenia záväzkov a povinností poskytovateľa podľa článku 5, 6 a 7 tejto zmluvy,
7. opakovaného omeškania poskytovateľa s riadnym poskytnutím služieb,
8. ak sa poskytovateľ stane dlžníkom poistného na zdravotné poistenie, ktoré je povinný v zmysle príslušných právnych predpisov platiť objednávateľovi,
9. ak bol poskytovateľovi uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb v znení neskorších predpisov.
10. Odstúpenie je účinné dňom doručenia oznámenia o odstúpení druhej zmluvnej strane.
11. V prípade predčasného ukončenia zmluvy si zmluvné strany vysporiadajú všetky, a to aj finančné záväzky, prevzaté v súlade s touto zmluvou, o čom bude vyhotovený písomný protokol.

**Článok 11**

**Záverečné ustanovenia**

1. Zmluvné vzťahy výslovne neupravené touto zmluvou sa riadia príslušnými ustanoveniami Obchodného zákonníka a súvisiacimi všeobecne záväznými právnymi predpismi, platnými v Slovenskej republike. Rozhodným právom pre túto zmluvu je slovenský právny poriadok.
2. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí Objednávateľ.
3. Akékoľvek zmeny tejto zmluvy môžu byť vykonané len vo forme písomného dodatku podpísaného oprávnenými zástupcami obidvoch zmluvných strán, pokiaľ zmluva výslovne neupravuje inak.
4. V prípade, že akékoľvek ustanovenie zmluvy sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť jej ostatných ustanovení, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať ich vôli v čase uzatvorenia tejto zmluvy.
5. Prípadné spory medzi zmluvnými stranami, ktoré vzniknú na základe tejto zmluvy, budú zmluvné strany riešiť v prvom rade mimosúdnou cestou, a to vzájomnými rokovaniami. Ak sa tieto spory nepodarí vyriešiť ani po takýchto vzájomných rokovaniach, je ktorákoľvek zmluvná strana je oprávnená obrátiť sa na príslušný súd Slovenskej republiky.
6. Zmluva je vyhotovená v štyroch vyhotoveniach, z toho tri pre objednávateľa a jedno pre poskytovateľa.
7. Zmluvné strany vyhlasujú, že ich vôľa vyjadrená v tejto zmluve je vážna, slobodná a určitá, že prejavy vôle obidvoch zmluvných strán sú dostatočne zrozumiteľné. Na znak súhlasu s celým obsahom tejto zmluvy ju jej účastníci podpisujú.
8. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Štruktúrovaný rozpočet ceny služieb

Príloha č. 2: Zoznam známych subdodávateľov

V Bratislave dňa …..................... V............................ dňa …...............

Za objednávateľa: Za poskytovateľa:

......................................... .............................................

Ing. Richard Strapko

predseda predstavenstva

Všeobecná zdravotná poisťovňa, a.s.

........................................ ........................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.

Príloha č. 1

**Štruktúrovaný rozpočet ceny služieb**

|  |  |  |  |
| --- | --- | --- | --- |
| **Fáza 0 - odhad nákladov** | | | |
| **Popis služby** | **Počet dní v MD** | **Cena za 1 MD bez DPH** | **Cena za predpokladaný počet MD bez DPH** |
| Senior konzultant | 21 |  |  |
| Dodávka | 6 |  |  |
| Spolu |  |  |  |
| DPH 20% |  |  |  |
| Spolu s DPH |  |  |  |

Príloha č. 2

**Zoznam známych subdodávateľov**

Obchodné meno:

Adresa sídla:

I. \*Zabezpečenie predmetu zákazky „.......................................“ vyhlásenej podľa zákona o verejnom obstarávaní, vo veci ktorej je uzatvorená Kúpna zmluva, budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. živnostenskom registri:

Adresa sídla, resp. miesto podnikania, uvedené v Obchodnom, resp. živnostenskom registri:

IČO subdodávateľa:

Meno, priezvisko, adresa pobytu osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto zmluvy, týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

II. \*Zabezpečenie uvedeného predmetu zmluvy nebudeme plniť prostredníctvom subdodávateľov.

V Bratislave dňa .......................... ............................................................

Za poskytovateľa